**Constitució d’usdefruit capitular**

**Autora: Olga Cardona Guasch**

Número de protocol ..................

A .................., el .................. (*data*), davant meu, Sr./Sra. .................. (*nom i cognoms del notari/ària*),

**COMPAREIXEN**

Els futurs cònjuges,

Sr./Sra. .................., de .................. (*edat*), .................. (*estat civil*), de professió .................., veí/ïna de .................., amb domicili a .................., titular de DNI/NIF.................., de veïnatge civil eivissenc.

Sr./Sra. .................., de .................. (*edat*), .................. (*estat civil*), de professió .................., veí/ïna de .................., amb domicili a .................., titular de DNI/NIF.................., de veïnatge civil eivissenc.

**EXPOSEN**

**I**. Que el Sr./Sra. .................. i el Sr./Sra. .................. tenen projectat contreure matrimoni, i per tal d’establir les bases sobre les quals ha de regular-se el seu règim econòmic conjugal i de la família, a l’empara de l’article 66 de la Compilació del dret civil de les Illes Balears,

**ATORGUEN**

Els capítols o espòlits següents:

***Primer*. Elecció del règim econòmic matrimonial**

Els futurs cònjuges manifesten que volen que el seu règim econòmic matrimonial sigui el de separació de béns previst a l’article 67 de la Compilació del dret civil de les Illes Balears, i acorden, a més, conformement a l’article 66.6 del cos legal esmentat, que .................. contribuirà al sufragi de les càrregues del matrimoni mitjançant .............. (*indiqueu mode de contribució: aportació d’habitatge, pagament de despeses; treball per a la família*) i .................. hi contribuirà mitjançant .................. (*indiqueu mode de contribució: pagament de despeses, treball per a la família*).

***Segon*. Heretament a favor de fills naixedors**

Els futurs cònjuges estableixen heretament de tots els seus béns per iguals parts a favor dels fills que engendrin en el seu matrimoni.

***Tercer*. Usdefruit universal capitular**

Sens perjudici del que han convingut en el pacte segon, tots dos compareixents estipulen que, un cop casats, el cònjuge que sobrevisqui a l’altre sigui usufructuari de tots els béns que el difunt hagi deixat a la seva mort, amb subsistència del dit usdefruit malgrat que l’usufructuari contragui matrimoni o es constitueixi en parella estable amb una altra persona, i amb dispensa de formar inventari i de prestar fiança, conformement al que disposa l’article 68 de la Compilació del dret civil de les Illes Balears / Ambdós compareixents estipulen que, un cop casats, el cònjuge que sobrevisqui a l’altre sigui usufructuari de tots els béns que el difunt hagi deixat a la seva mort mentre que no contragui ulterior matrimoni ni convisqui maritalment amb una altra persona. Així mateix, estipulen que l’usufructuari ha de formalitzar inventari dels béns que quedin a la mort del cònjuge i prestar fiança.

*Nota: aquest formulari s’ha elaborat gràcies a la col·laboració del Govern de les Illes Balears. L’autora ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.**29E5MV94*